Jammu & Kashmir: सुरक्षा बलों और दहशत गर्दों के बीच मुठभेड़, एक पुलिसकर्मी शहीद; जैश-ए-मोहम्मद का एक आतंकी भी ढेर
पुलिस और सुरक्षा बलों की एक संयुक्त टीम ने इलाके को घेर लिया और आतंकवादियों की मौजूदगी के बारे में विशेष जानकारी के आधार पर तलाशी अभियान शुरू की। इसके बाद आतंकवादियों और सुरक्षा बलों के बीच गोलीबारी हुई।
श्रीनगर: दक्षिण कश्मीर के कुलगाम जिले के परिवान इलाके में आतंकवादियों और सुरक्षा बलों के बीच जारी मुठभेड़ में एक पुलिसकर्मी शहीद हो गए हैं। जबकि एक आतंकवादी मारा गया है। वहीं, सेना के तीन जवान और दो नागरिक घायल हो गए। अधिकारियों ने बुधवार की रात ये जानकारी दी। जम्मू-कश्मीर पुलिस ने आईजीपी, कश्मीर जोन, विजय कुमार के हवाले से ट्वीट किया, "एक पुलिसकर्मी सार्जेंट रोहित छिब शहीद हो गया। सेना के तीन जवान घायल हो गए। दो नागरिकों को भी मामूली चोटें आईं। आतंकवादी संगठन जैश का एक आतंकवादी मारा गया।"पुलिस और सुरक्षा बलों की एक संयुक्त टीम ने इलाके को घेर लिया और आतंकवादियों की मौजूदगी के बारे में विशेष जानकारी के आधार पर तलाशी अभियान शुरू की। इसके बाद आतंकवादियों और सुरक्षा बलों के बीच गोलीबारी हुई। जैसे ही सुरक्षा बल उस स्थान पर पहुंचे, जहां आतंकवादी छिपे हुए थे, वे भारी गोलीबारी की चपेट में आ गए। जवाबी कार्रवाई के साथ मुठभेड़ शुरू हो गई। इनपुट- आईएएनएस